cyanic-selkie/wikianc huggingface dataset:
დავით კვირკველია
დავით კვირკველია (დ. 27 ივნისი, 1980, ლანჩხუთი) — ქართველი ფეხბურთელი, საქართველოს ეროვნული ნაკრებისა და საფეხბურთო კლუბ „სამტრედიის“ მარცხენა მცველი.
საკლუბო
დავით კვირკველიამ პროფესიული საფეხბურთო კარიერა 1999 წელს ფოთის „კოლხეთში“ დაიწყო. ამ გუნდში ნაჩვენები მაღალი ხარისხის გამო მისი გადაბირება თბილისის „დინამომ“ მოახერხა. „დინამოში“ მის მოსვლას ხორვატი მწვრთნელის, ივო შუშაკის მისვლა დაემთხვა. ამ მწვრთნელთან ერთად დინამომ უეფას თასის ოცდამეთორმეტედფინალში ითამაშა. ერთი წლის შემდეგ დათომ დინამოსთან ერთად ჩემპიონთა ლიგის საკვალიფიკაციო ეტაპზე ითამაშა, ხოლო კიდევ 1 წლის შემდეგ, 2004 წელს — დსთ-ის თასი მოიგო და უეფას თასის ჯგუფურ ეტაპზე ითამაშა. სწორედ მისი გოლი აღმოჩნდა გადამწყვეტი მესამე საკვალიფიკაციო ეტაპზე.
ასე გატარებული საუკეთესო წლების შემდეგ კვირკველია რუსეთში, ვლადიკავკაზის „ალანიაში“ გადავიდა, მაგრამ ძირითად შემადგენლობაში ადგილი ვერ დაიმკვიდრა და მომდევნო სეზონში უკრაინის საფეხბურთო კლუბ ზაპოროჟიეს „მეტალურგში“ გადაბარგდა. დათომ ჩინებული სეზონი ჩაატარა ამ გუნდში და 2008 წელს მისით ყაზანის „რუბინი“ დაინტერესდა. აქ მან კარიერის უდიდეს გამარჯვებას, რუსეთის პრემიერლიგის მოგებას მიაღწია და 2009-10 წლის ჩემპიონთა ლიგის ჯგუფურ ეტაპზე თამაშის უფლება მოიპოვა. 2010 წლიდან ის საბერძნეთის „პანიონიოსის“ შემადგენლობაში თამაშობდა. შემდეგ თამაშობდა „ანორთოსისში“, ბოლოს კი ადგილი დაიკავა გორის „დილას“ ძირითად შემადგენლობაში. 2013 წლიდან ივნისში თბილისის „დინამოში“ ჩაირიცხა. 2014 წლის ივლისში, ევროთასებზე „დინამოს“ ცუდი გამოსვლის შემდეგ „დინამომ“ ფეხბურთელთა დიდ ნაწილს კონტრაქტი გაუწყვიტა, მათ შორის იყო დავით კვირკველიაც. ამავე წლის აგვისტოდან იგი „სამტრედიის“ ღირსებას იცავს.
სანაკრებო
დავით კვირკველიას სანაკრებო დებიუტი 2003 წელს, ევრო 2004 ის შესარჩევ ციკლში შედგა შვეიცარიის ეროვნულ ნაკრებთან. ამის შემდეგ კივირკველიას სისტემატურად იძახებდნენ ქვეყნის პირველ გუნდში, განსაკუთრებით 2004 წელს, როცა უეფას თასზე ასპარეზობდა. თუმცა იყო ჩავარდნის პერიოდი, რომელიც კლუბში უთამაშებლობით იყო განპირობებული. ზაპოროჟიეს „მეტალურგში“ გადასვლის შემდეგ დათო კვირკველიამ ჩვეული ფორმა აღიდგინა, მეტი სიმწვავე შესძინა ეროვნული ნაკრების თამაშს.
რესურსები ინტერნეტში
კატეგორია:დაბადებული 27 ივნისი კატეგორია:დაბადებული 1980 კატეგორია:ლანჩხუთის მუნიციპალიტეტში დაბადებულები კატეგორია:ქართველი ფეხბურთელები კატეგორია:ფოთის კოლხეთის ფეხბურთელები კატეგორია:თბილისის დინამოს ფეხბურთელები კატეგორია:ვლადიკავკაზის ალანიას ფეხბურთელები კატეგორია:ზაპორიჟიის მეტალურგის ფეხბურთელები კატეგორია:ყაზანის რუბინის ფეხბურთელები კატეგორია:მაჰაჩყალის ანჟის ფეხბურთელები კატეგორია:პანიონიოსის ფეხბურთელები კატეგორია:ანორთოსისის ფეხბურთელები კატეგორია:გორის დილას ფეხბურთელები კატეგორია:სამტრედიის ფეხბურთელები დ
ძირავის ბრძოლა
ძირავის ბრძოლა (Ձիրավի ճակատամարտ) — 371 წელს სოფელ ძირავთან, ბაგრევანდის პროვინციაში რომაულ-სომხურ და სასანიანთა ირანის ძალებს შორის მომხდარი ბრძოლა, რომელიც სასანიანთა მარცხით დასრულდა, რასაც მოჰყვა სომხეთის კვლავ რომის იმპერიის ვასალ სახელმწიფოდ ქცევა. ბრძოლა გამოწვეული იყო სომხეთის მეფე პაპის პოზიციების ცვალებადობით ირანსა და რომს შორის, რამაც სპარსეთის შაჰს აიძულა აშკარა მოქმედებაზე გადასულიყო სომხეთის დასამორჩილებლად.
წინაპირობები
369 წელს სასანიანთა ირანის შაჰმა შაპურ II-მ დაარწმუნა სომხეთის მეფე პაპი, რომ უარეყო რომის ვასლობა და მის მხარეს გადასულიყო. შაპურის გავლენით პაპმა დახოცა რომაელთა სარდლები კილაკესი და არტაბანესი და მათი მოკვეთილი თავები შაჰს გაუგზავნა ერთგულების ნიშნად. სომხეთის მეფის, როგორც რომის ვასალის ამგვარმა საქციელმა ერთობ გააღიზიანა და აღაშფოთა რომაელები, ამის საპასუხოდ კი რომის იმპერატორმა ვალენტიმ თავისი სარდალი, არინთეოსი დიდი ლაშქრით წარგზავნა სომხეთში, რის შესაჩერებლადაც პაპი მაშინვე დაუბრუნდა ძველ პოზიციას. პაპის ამგვარმა საქციელმა თავის მხრივ შაპურიც გააღიზიანა, რასაც მოჰყვა შემდეგი მოქმედებები.
უკვე 370 წელს შაპურმა გადაწყვიტა, რომ სომხეთის პრობლემატური საკითხი ძალით მოეგვარებინა. მან ბათილად გამოაცხადა 363 წელს გაფორმებული საზავო ხელშეკრულება, რომელიც რომსა და სპარსეთს შორის 30-წლიან მშვიდობას ითვალისწინებდა, და დაიწყო ლაშქრის მზადება მომავალი წლის გაზაფხულზე სომხეთში შესაჭრელად. სულ მალე მას შეუერთდა მისი ვასალი კავკასიის ალბანეთის მეფე ურნაირიც.
როდესაც პაპმა მოსალოდნელი თავდასხმის შესახებ შეიტყო, სასწრაფოდ მოუყარა ჯარებს თავი ძირავში. რომის იმპერატორ ვალენტის დამხმარე ჯარები ტრაიანუსმა და ვადომარმა ბაქსიშსა და ერჰანდში განალაგეს. მალე ისინიც ძირავისკენ დაიძრნენ და გამაგრებული ბანაკი აღმართეს, სანამ სომხებს ელოდნენ. გადაწყდა, რომ სომეხი სპასპეტი მუშეგ I მამიკონიანი უსარდლებდა რომაელ-სომხების გაერთიანებულ ლაშქარს.
ბრძოლა
სომხურ-რომაული ლაშარი სპარსულს 371 წელს სოფელ ძირავთან, ბაგრევანდის მახლობლად შეხვდა და სასტიკად დაამარცხა იგი. სომხებმა თავიდანვე გაარღვიეს სასანიანთა საბრძოლო ხაზები, რამაც ბრძოლა გაუადვილათ. ფაუსტ ბიზანტიელი გამარჯვებაში მნიშვნელოვან წილს სწორედ მუშეგ მამიკონიანს აწერს. მოვსეს ხორენაცი და ასევე რომაელი მემატიანეები ერთხმად აღნიშნავენ, რომ რომაელი სარდლები არ მონაწილეობდნენ ბრძოლაში, არამედ სომეხთა მეფის დაცვით იყვნენ დაკავებულნი. ბრძოლაში მიღწეულმა წარმატებამ სომხები ერთობ შეაგულიანა, რამაც ნაწილობრივ, თავის მხრივ განაპირობა სხვა ბრძოლებში მიღწეული წარმატებები, რომელთა დროსაც სომხებმა რომაელთა დახმარებით მოახერხეს სასანიანთა სპარსეთის მიერ ოკუპირებული პროვინციების, კერძოდ კი გორდუენესა და აღძნიქის გამოხსნა, რომლებიც შაჰმა შაპურ II-მ 363 წელს დაიპყრო.
შემდეგ
მიუხედავად ბრძოლის წაგებისა, შაპურს დანებება არ ჰქონდა გადაწყვეტილი. ამის შემდეგ მან ლაშქარი კვლავ შეუსია სომხეთს და სასაზღვრო რეგიონები დაარბია. ამას მოჰყვა განძაკის ბრძოლა, რომელშიც სომხურ-რომაულმა ალიანსმა იმ წელს მეორედ დაამარცხა სპარსელები. ამის შემდეგ შაპურმა ელჩები გააგზავნა და ზავი დადო, რომელსაც შვიდწლიანი მშვიდობა მოჰყვა.
რობერტო როსელინი
რობერტო როსელინი (დ. 8 მაისი, 1906 — გ. 3 ივნისი, 1977) — იტალიელი კინორეჟისორი.
ბიოგრაფია
როსელინის მამა იყო კინოთეატრის მფლობელი და სწორად მან დააახლოვა კინოსთან. პირველი მხატვრული ფილმი 1941 წელს გადაიღო. როსელინი იყო ერთ-ერთი უმნიშვნელოვანესი წარმომადგენელი იტალიური ნეორეალიზმისა. თავისი ფილმით „რომი - ღია ქალაქი“, რომლისთვისაც მიიღო ოქროს პალმის რტო, მან ერთი-ერთმა პირველთაგანმა საფუძველი ჩაუყარა ამ ჟანრს.
რესურსები ინტერნეტში
კატეგორია:იტალიელი კინორეჟისორები კატეგორია:დაბადებული 8 მაისი კატეგორია:დაბადებული 1906 კატეგორია:გარდაცვლილი 3 ივნისი კატეგორია:გარდაცვლილი 1977 კატეგორია:იტალიურენოვანი კინორეჟისორები
ინჯაზი
[[ფაილი:Injaz AP photo.jpg|thumb|300px|მსოფლიოში პირველი კლონირებული აქლემი ინჯაზი, დუბაის აქლემების რეპროდუქციის ცენტრი, 14.04.2009. (AP )]] ინჯაზი (إنجاز ქართ. „მიღწევა“) — მსოფლიოში პირველი კლონირებული ერთკუზიანი აქლემი, რომელიც დაიბადა 2009 წლის 8 აპრილს. არაბთა გაერთიანებული საამიროების დუბაის აქლემების რეპროდუქციის ცენტრის დოქტორმა, ვეტერინარმა და ემბრიოლოგმა ნისარ ახმად ვანიმ 2009 წლის 14 აპრილს გამოაცხადა, რომ გაურთულებელი გესტაციის 378 დღის შემდეგ დაიბადა კლონირებული აქლემი. კლონირების სამეცნიერო პროექტს პერსონალურ მხარდაჭერასა და ფინანსურ დახმარებას უწევდა არაბთა გაერთიანებული საამიროების პრემიერ-მინისტრი მუჰამედ ბინ რაშიდ ალ მაქთუმი, ვიცე პრეზიდენტი და დუბაის ამირა. აქამდე ემირატებში აქლემის კლონირების რამდენიმე წარმუმატებელი მცდელობა იყო.
ინჯაზი წარმოიშვა ზრდასრული, 2005 წელს სახორცედ დაკლული აქლემის საკვერცხის უჯრედებიდან. უჯრედებს ამრავლებდნენ ქსოვილოვან კულტურაში და შემდეგ ყინავდნენ თხევად აზოტში. ამის შემდეგ, ერთ-ერთი უჯრედი მიკროინექციის მეთოდით შეიყვანეს სუროგატი აქლემის კვერცხუჯრედის ბირთვში. სუროგატი აქლემი ჯერ აღაგზნეს ელექტოდენით და შემდეგ უჯრედის დაყოფის სტიმულირება მოახდინეს ქიმიურად. ერთი კვირის კულტურიდან მიღებული ემბრიონის იმპლანტაცია მოხდა სუროგატი დედალი აქლემის საშვილოსნოში (ურეთრაში). 12 დღის შემდეგ ულტრაბგერითი დიაგნოსტიკის საშუალებით დადასტურდა სუროგატი აქლემის ორსულობა, რომლის მონიტორინგი მთელი გესტაციური პერიოდის განმავლობაში მიმდინარეობდა. ინჯაზის დაბადების შემდეგ, მისი დნმ-ი გამოიკვლიეს დუბაის მოლეკულური ბიოლოგიისა და გენეტიკის ლაბორატორიაში. დნმ-ის ტესტმა აჩვენა, რომ ინჯაზის დნმ და საკვერცხის საექსპერიმენტო უჯრედების დნმ იდენტურია, რითაც დადასტურდა, რომ ინჯაზი სწორედ ამ საექსპერიმენტო კვერცხუჯრედებიდან წარმოშობილი კლონია.
აქლემის დოღი ძალიან შემოსავლიანი ბიზნესია ემირატებში. ცენტრის სამეცნიერო დირექტორმა, დოქტორმა ლულუ სკიდმორმა განაცხადა, რომ აქლემის კლონირება სამომავლოდ საშუალებას მოგვცემს გადავარჩინოთ ელიტარული სადოღე და სარძევე აქლემების ძვირფასი გენოფონდი.
სქოლიო
კატეგორია:აქლემისებრნი კატეგორია:კლონირებული ცხოველები კატეგორია:2009 წელი რეპროდუქციასა და კლონირებაში კატეგორია:ცნობილი ცხოველები კატეგორია:არაბეთის გაერთიანებული საამიროების ფაუნა
სიდ ბარეტი
როჯერ კით „სიდ“ ბარეტი (Roger Keith Barrett, დ. 6 იანვარი, 1946, კემბრიჯი — გ. 7 ივლისი, 2006, იქვე) — ინგლისელი მუსიკოსი, ვოკალისტი, გიტარისტი და მხატვარი, ჯგუფ პინკ ფლოიდის ერთ-ერთი დამაარსებელი და სიმღერების მთავარი ავტორი. მან პინკ ფლოიდი 1968 წლის აპრილში დატოვა, ფსიქიკური აშლილობის შედეგად, რომელიც გამოწვეული იქნა ნარკოტიკების ჭარბი მოხმარებით.
ბარეტი მუსიკალურად აქტიური ათი წელიწადიც არ ყოფილა. პინკ ფლოიდთან ერთად გამოსცა ოთხი სინგლი, სადებიუტო ალბომი, მონაწილეობა მიიღო მეორე ალბომის ჩაწერაში და დატოვა რამდენიმე გამოუცემელი სიმღერა. სოლო კარიერის დაწყება 1969 წელს სცადა, სინგლით „Octopus“, რომელიც აღებული მისი შემდგომში გამოცემული ალბომიდან The Madcap Laughs (1970). ალბომი ერთი წლის განმავლობაში იწერებოდა, პიტერ ჯენერის, მალკოლმ ჯოუნზის, დეივიდ გილმორის, როჯერ უოტერსის და თავად ბარეტის პროდიუსერობით. მისი გამოცემიდან თითქმის ორი თვის შემდეგ დაიწყო მუშაობა მეორე ალბომზე, Barrett (1970), რომელიც გილმორის პროდიუსერობით ჩაიწერა, კლავიშებიან საკრავებზე რიჩარდ რაიტის მონაწილეობით. 2006 წლამდე სიდი განერიდა საზოგადოებას და თავდაპირველად დედასთან, შემდეგ კი სიმარტოვეში ცხოვრობდა, თუმცა მას უვლიდნენ და, როზმარი და მისი ნათესავები. 1988 წელს EMI-ზე მისი თანხმობით გამოვიდა გამოუცემელი სიმღერების კომპილაცია Opel.
ბარეტის გიტარაზე დაკვრის ნოვატორულმა და ექსპერიმენტული ტექნიკის კვლევამ, როგორიც იყო დისონანსი, დამახინჯება და უკუკავშირი, გავლენა იქონიეს მრავალ შემსრულებელზე, რომელთა შორის იყვნენ დეივიდ ბოუი, ბრაიან ინო და ჯიმი პეიჯი. მისი ჩანაწერები აგრეთვე აღინიშნება ვოკალში ინგლისური ინტონაციის ხაზგასმით. მუსიკიდან წასვლის შემდეგ ბარეტი განაგრძობდა ხატვას და დროს უთმობდა ბაღის მოვლას. ბიოგრაფებმა მასზე წიგნების გამოცემა 1980-იან წლებში დაიწყეს. პინკ ფლოიდის მიერ ჩაიწერა რამდენიმე ნამუშევარი, რომელშიც ბარეტზე იყო მინიშნებები. მათ შორის აღსანიშნავია Wish You Were Here, 1975 წლის ალბომი, კომპოზიციით "Shine On You Crazy Diamond".
ბიოგრაფია
როჯერ კით ბარეტი დაიბადა კემბრიჯში, საშუალო კლასის ოჯახში, რომელიც გლისონ როუდის 60-ში ცხოვრობდა. იგი იყო ბარეტების მესამე შვილი (ხუთიდან). მამა, ართურ მაქს ბარეტი იყო პათოლოგი 1951 წელს ოჯახი საცხოვრებლად ჰილზ როუდის 183-ში გადავიდა.
ბარეტი ხშირად უკრავდა ფორტეპიანოზე, მაგრამ უფრო მეტად მოსწონდა სიმღერების წერა და ხატვა. უკულელეზე 10, ბანჯოზე 11, ხოლო Hofner-ის აკუსტიკურ გიტარაზე - 14 წლის ასაკში დაიწყო დაკვრა. აკუსტიკურის შემდეგ შეიძინა პირველი ელექტრონული გიტარა და საკუთარი გამაძლიერებელი ააწყო. ერთ-ერთი ვერსიით, ზედმეტსახელი Syd შეიძინა, ვინაიდან კემბრიჯში იყო ჯაზ-ბასისტი სიდ ბარეტი. მისი სახელი იწერებოდა, როგორც Sid, ამიტომ გაუგებრობების თავიდან ასაცილებლად, სიდმა ერთი ასო შეცვალა. მეორე ვერსიით, 13 ასაკში კლასელები Syd-ს უწოდებდნენ მას შემდეგ, რაც იგი ებინგტონის სკაუტების შეკრებაზე მოვიდა კეპკით და არა სკაუტის ტრადიციული ბერეტით. Syd იყო მუშათა კლასისთვის ტიპური სახელი. ბარეტი ორივე სახელს მონაცვლეობით იყენებდა. მისი და როზმარი ამბობდა, რომ შინ სიდს არასოდეს უწოდებდნენ. „არასოდეს მოსწონდა.“
მორლის მოზარდების მემორიალურ სკოლაში მას გარკვეული ხნის განმავლობაში ასწავლიდა როჯერ უოტერსის დედა, მერი. მოგვიანებით, 1957 წელს, იგი შევიდა კემბრიჯშირის კოლეჯში, სადაც უოტერსიც სწავლობდა. მამამისი 1961 11 დეკემბერს, კიბოთი გარდაიცვალა, სიდის მე-16 დაბადების დღემდე რამდენიმე კვირით ადრე. ცნობილია, რომ ამ დღეს სიდს პირად დღიურში არაფერი ჩაუწერია და გვერდი უბრალოდ ცარიელი დატოვა. ამ დროისთვის მისი ძმები და დები საცხოვრებლად სხვაგან გადავიდნენ და დედა ოთახებს აქირავებდა. მამის დაკარგვით დამწუხრებული სიდის დასახმარებლად დედამ ნება დართო ჯგუფს, რომელშიც იგი უკრავდა, Geoff Mott and The Mottoes-ს, მათ სახლში რეპეტიციები ჩაეტარებინათ. უოტერსი და ბარეტი სკოლის მეგობრები იყვნენ და როჯერი სიდის კონცერტებს ხშირად ესწრებოდა. ერთხელ, 1962 წლის 11 მარტს, როჯერმა ორგანიზება გაუწია კონცერტს, რომელიც მიზნად ისახავდა ბირთვული განიარაღების კამპანიის მხარდაჭერას. თუმცა, მას შემდეგ, რაც ჯეფ მოტი გადავიდა ჯგუფში Boston Crabs, Mottoes დაიშალა.
1962 წლის სექტემბერში ბარეტმა დაიწყო სწავლა კემბრიჯის ტექნიკური კოლეჯის სამხატვრო ფაკულტეტზე, სადაც დეივიდ გილმორი გაიცნო. 1962 წლის ზამთარში და 1963 წლის დასაწყისში ბარეტზე გავლენა იქონია The Beatles-ის მუსიკამ და მან ჯგუფის სიმღერების შესრულება წვეულებებსა და პიკნიკებზე დაიწყო. 1963 წელს იგი როლინგ სტოუნზით დაინტერესდა და თავის მეგობარ გოგონა ლიბი გოსდენთან ერთად კემბრიჯშირში გამართულ მათ კონცერტს დაესწრო. დაახლოებით ამ დროს სიდმა სიმღერების წერა დაიწყო. იხსენებენ, რომ "Effervescing Elephant", რომელიც მოგვიანებით ალბომში Barrett მოხვდა, ამ პერიოდიდან არის. დაახლოებით ამავე დროს ბარეტი და გილმორი ერთად აკუსტიკურ კონცერტებს მართავდნენ. 1963 წლის ზაფხულში სიდი ჯგუფ Those Without-ში, ხოლო შემდეგ ზაფხულს The Hollerin' Blues-ში ბას-გიტარაზე უკრავდა. 1964 წელს ბარეტი და გოსდენი დაესწრნენ ბობ დილანის კონცერტს. შთაგონებულმა ბარეტმა მოგვიანებით დაწერა სიმღერა "Bob Dylan Blues". მომავალზე ფიქრით მან გადაწყვიტა, კემბერუელის სამხატვრო კოლეჯში ჩაებარებინა , სადაც 1964 წლის ზაფხულში ჩააბარა.
პინკ ფლოიდის წლები (1965–68)
1964 წელს არსებობა დაიწყო ჯგუფმა, რომელიც შემადგენლობების ცვლილების შემდეგ პინკ ფლოიდად გარდაიქმნა. მან რამდენიმე სახელი შეიცვალა და იყო "The Abdabs", "The Screaming Abdabs", "Sigma 6", და "The Meggadeaths". 1965 წელს ჯგუფს, რომელსაც იმ პერიოდში The Tea Set ეწოდებოდა (ხოლმე იწერებოდა, როგორც T-Set), ბარეტი შეუერთდა. მაგრამ აღმოჩნდა, რომ ასეთ სახელს კიდევ ერთი კოლექტივი ატარებდა და ბარეტმა გამოიგონა "The Pink Floyd Sound" (აგრეთვე ცნობილი როგორც "The Pink Floyd Blues Band", მოგვიანებით კი - "The Pink Floyd"). 1965 წელს ისინი ხმისჩამწერ სტუდიაში პირველად მოხვდნენ, რადგან რიჩარდ რაიტის მეგობარმა ჯგუფმა ამის საშუალება უფასოდ მისცა. 1965 წლის ზაფხულში ბარეტმა გაიცნო ლინდსი კორნერი, რომელთანაც რომანტიკული ურთიერთობა ჩამოუყალიბდა.
ზაფხულში ბარეტმა პირველად გასინჯა ლსდ. ეს მოხდა მისი მეგობრის, დეივ გეილის ბაღში, სადაც აგრეთვე იმყოფებოდნენ იენ მური და სტორმ თორგერსონი. ლსდ-სთან ექსპერიმენტების პერიოდში ბარეტი და მისი მეგობარი პოლ ჩერიერი ჩახტნენ აბაზანაში და გაჰყვიროდნენ - „არავითარი წესები, არავითარი წესები“. იმავე ზაფხულს, ნარკოტიკული საშუალებების გამოყენების ერთგვარი გაგრძელების სახით, ჯგუფი სენტ მეტში სიქების სექტას დაუკავშირდა. სტორმ თორგერსონი (რომელიც ერლემ სტრიტზე ცხოვრობდა) და ბარეტი ლონდონის ერთ-ერთ სასტუმროში გურუსთან შესახვედრად მივიდნენ. თორგერსონი სექტაში მოხვდა, თუმცა ბარეტი ზედმეტად ახალგაზრდად ჩათვალეს და არ მიიღეს. სტორმი თვლიდა, რომ ამან სიდზე მნიშვნელოვანი გავლენა იქონია, იგი ძალიან ნაწყენი იყო უარის თქმით. ამავე პერიოდში მან დაწერა რიგი სიმღერებისა, რომელთა შორის იყო "Bike".
ლონდონის ანდერგრაუნდი, Blackhill Enterprises და გამოსვლები
პინკ ფლოიდმა დაიწყო ამერიკული რიტმ-ენდ-ბლუზური სიმღერების ქავერ-ვერსიების შესრულება, მაგრამ 1966 წლისთვის იმპროვიზებული როკ-ენ-როლის საკუთარი სტილი შექმნა, გამომდინარე იმპროვიზებული ჯაზიდან. მას შემდეგ, რაც ჯგუფიდან ბობ კლოუზი წავიდა, მუსიკალური მიმართულება შეიცვალა, თუმცა არც თუ სწრაფი ტემპით. აღინიშნებოდა იმპროვიზაციები გიტარებსა და კლავიშებიანებზე. ნიკ მეისონი იხსენებდა: „ყოველთვის ვფიქრობდი, რომ ძირითადი იდეები ბარეტს ეკუთვნოდა.“
ამავე პერიოდში ბარეტი ხშირად კითხულობდა ძმები გრიმების ზღაპრებს, ჯ.რ.რ. ტოლკინის „ჰობიტს“ და „ბეჭდების მბრძანებელს“, კარლოს კასტანედას „დონ ხუანის სწავლებას“ და ჩინურ „ცვლილებათა წიგნს“. დაიწერა სიმღერების დიდი რაოდენობა, რომელიც მოხვდა პინკ ფლოიდის პირველ ალბომში, ისევე, როგორც ბარეტის სოლო ალბომებზე. 1966 წელს ლონდონში გაიხსნა ახალი დარბაზი როკ-გამოსვლებისთვის, კლუბი UFO, რომელიც იქცა ბრიტანული ფსიქოდელიური მუსიკის განვითარების წერტილად. პინკ ფლოიდი მის შინაურ ჯგუფად იქცა და ყველაზე პოპულარული შემსრულებელი იყო. ლონდონში მდებარე კონკურენტულ Roundhouse-ში რამდენიმე გამოსვლის შემდეგ პინკ ფლოიდი იქცა ლონდონის ანდერგრაუნდის ფსიქოდელიური მუსიკალური სცენის ყველაზე პოპულარულ ჯგუფად.
1966 წლის დასასრულს ჯგუფის მენეჯერები იყვნენ ენდრიუ კინგი და პიტერ ჯენერი. ოქტომბრის ბოლოს პინკ ფლოიდმა, კინგთან და ჯენერთან ერთად, ჩამოაყალიბა Blackhill Enterprises, რომელიც მართავდა ჯგუფის ფინანსურ მხარეს. Blackhill დაკომპლექტებული იყო ახალგაზრდებით, რომლებიც ჯენერთან ერთად ედბრუკ როუდზე მდებარე სახლში ცხოვრობდნენ. მათ შორის აგრეთვე იყო ბარეტის მეზობელი პიტერ უინ უილსონი, რომელიც, მიუხედავად იმისა, რომ განათების მხრივ იყო გამოცდილი, როუდ-მენეჯერი გახდა. კინგსა და ჯენერს სურდათ კონტრაქტის მოსაპოვებლად უფრო მეტი დემო ჩანაწერის მომზადება, ამიტომ ოქტომბრის ბოლოს ჰემელ ჰემპსტედის რაიონში თომპსონის კერძო ხმისჩამწერი სტუდია იქირავეს. დემოებზე კინგი ასე საუბრობდა: „პირველად მაშინ მივხვდი, რომ მასალას მთლიანად შექმნიდნენ. სიდი იქცა სიმღერების ავტორად, თითქოს მოულოდნელად.“
კინგი და ჯენერი დაუმეგობრდნენ ამერიკელ ემიგრანტ ჯო ბოიდს, კლუბის UFO პრომოუტერს, რომელიც ბრიტანულ სცენაზე ერთ-ერთ აღსანიშნავ საქმოსნად ყალიბდებოდა. ბრაიან მორისონი გახდა ჯგუფის ბუკინგ-აგენტი და ბოიდმა გადაწყვიტა უფრო მეტი ხარისხიანი ჩანაწერის მომზადება. მორისონის სააგენტოს მხარდაჭერით ლონდონის გარეუბანში ჯგუფმა კონცერტი პირველად გამართა. ნოემბერში პინკ ფლოიდი გამოვიდა ერთ-ერთზე უცნაური სახელწოდებების მქონე კონცერტების სერიაში - ეს იყო Philadelic Music for Simian Hominids, მულტიმედიური ღონისძიება, ორგანიზებული ჯგუფის სახლის ყოფილ მეპატრონე მაიკ ლეონარდის მიერ. შემდეგი ორი კვირის განმავლობაში ისინი თავისუფალ სკოლაში გამოდიოდნენ, დეკემბერში იენ სმითის Psychodelphia Versus-ზე გამოჩნდნენ (რომელსაც ორგანიზება Majority Rule-მა გაუწია) და Oxfam-ის საქველმოქმედო კონცერტზე როიალ ალბერტ ჰოლში (უკანასკნელი ჯგუფის ისტორიაში იმ დროისთვის უდიდესი დარბაზი იყო).
Tonite Lets All Make Love in London
1967 წლის დასაწყისში ბარეტი ხვდებოდა ჯენი სპაირზს. უკანასკნელი მოგვიანებით გახდა ჯეკ მონკის, Stars-ის წევრის მეუღლე, მაგრამ ამ პერიოდში, ბარეტისგან ფარულად, ურთიერთობდა პიტერ უაიტჰედთან. ჯენიმ დაითანხმა უაიტჰედი (რომლის აზრით, ჯგუფი ჟღერდა, როგორც „ცუდი შენბერგი“), პინკ ფლოიდი გამოეყენებინა ფილმში ლონდონის „სვინგიან“ სცენის შესახებ. იანვარში, 80 გირვანქა სტერლინგის გახახდით, უაიტჰედმა ჯგუფი ჩელსიში, ჯონ ვუდის კუთვნილ სტუდიაში Sound Techniques შეიყვანა, ჯო ბოიდთან ერთად. იქ პინკ ფლოიდმა ჩაწერა "Interstellar Overdrive"-ის 16 წუთიანი ვერსია და კიდევ ერთი კომპოზიცია, "Nick's Boogie". ეს პროცესი უაიტმა გადაიღო და გამოიყენა ფილმში Tonite Let's All Make Love in London, მოგვიანებით კი - ვიდეოში London '66–'67. მოგვიანებით უაიტჰედი ჯგუფის შესახებ ამბობდა: „ერთად იყვნენ შერწყმულები, როგორც ჯაზური ჯგუფი“.
კონტრაქტი
ბოიდმა სცადა ჯგუფისთვის ლეიბლ Polydor Records-თან კონტრაქტის მოპოვება. თუმცა, მორისონმა კინგი და ჯენერი დაითანხმა უკანასკნელსა და EMI-ს შორის კამათის გამოწვევაზე. იანვრის ბოლოს ბოიდი პროდიუსერის სახით ესწრებოდა ჯგუფის კიდევ ერთ სესიას ჩელსიში, სტუდიაში Sound Techniques. საბოლოოდ პინკ ფლოიდი EMI-ზე დარჩა. უჩვეულო იყო, რომ კონტრაქტი ითვალისწინებდა სტუდიური ალბომის თავიდანვე ჩაწერას, რაც ნიშნავდა, რომ EMI-ს სტუდიებში ჯგუფისთვის სამუშაო დრო შეზღუდული არ ყოფილა - მომავალი ალბომის გაყიდვის შემოსავლიდან განსაზღვრული პროცენტის სანაცვლოდ. ჯგუფმა აგრეთვე სცადა "Arnold Layne"-ის ხელმეორედ ჩაწერა, მაგრამ საბოლოოდ გამოვიდა იანვარში ბოიდთან ერთად ჩაწერილი ვერსია.
სქოლიო
კატეგორია:პინკ ფლოიდის წევრები კატეგორია:ინგლისელი მუსიკოსები კატეგორია:დაბადებული 6 იანვარი კატეგორია:დაბადებული 1946 კატეგორია:გარდაცვლილი 7 ივლისი კატეგორია:გარდაცვლილი 2006 კატეგორია:სიდ ბარეტი კატეგორია:XX საუკუნის ინგლისელი მომღერლები
ერისთავი
ქართლში მეფობის გაუქმების (523) შემდეგ, VI საუკუნის II ნახევრიდან IX საუკუნის დასაწყისამდე, ქართლის სახელმწიფოს გამგებლად გვევლინება ქართლის ერისთავი, ანუ ერისმთავარი - მეთაური ახალი აღმოსავლურ-ქართული ფეოდალური სახელმწიფოსი.
IX საუკუნეში აღმოსავლეთ საქართველოში, თრიალეთში, წარმოიქმნა კლდეკარის საფეოდალო, რომლის დამფუძნებული იყო არგვეთის დიდი ფეოდალი ლიპარიტ I ბაღვაში. X საუკუნის 80-იანი წლებიდან ბაღვაშები ერისთავებად იწოდებოდნენ, ხოლო XI საუკუნეში - ერისთავთერისთავებად. კლდეკარის ერისთავები იბრძოდნენ მეფის ცენტრალისტური ხელისუფლების წინააღმდეგ და დამოუკიდებლობისკენ მიისწრაფოდნენ. დავით აღმაშენებელმა ჩამოართვა ბაღვაშებს თრიალეთი და სამეფო დომენად აქცია.
X საუკუნეში ქართლის ერისთავებად იწოდებიან აფხაზთა მეფის მოხელე-გამგებლები შიდა ქართლში. მათი რეზიდენციაა უფლისციხე. ქართლის ერისთავებად აფხაზთა მეფე ნიშნავს ჯერ ადგილობრივი დიდი ფეოდალის სახლის ტბელების წარმომადგენელს, ხოლო შემდეგ (როდესაც ტბელები გაძლიერდნენ და მოისურვეს ქართლის განცალკევება) - უფლისწულებს (X საუკუნეში ქართლის ერისთავებად იყვნენ აფხაზთა მეფის გიორგის ძენი: ჯერ კონსტანტინე, ხოლო შემდეგ - ლეონი). X საუკუნის 70-იან წლებში აფხაზთა მეფის ერისთავებად ქართლში ჩანს დასავლეთ საქართველოს დიდი ფეოდალი ივანეს მარუშისძე. XI საუკუნეში, ბაგრატ IV-ის დროს ქართლის ერისთავი არის ივანე აბაზისძე (აბაზისძეთა გვარი ტბელების განშტოება იყო). აბასძეთა დახლი დაუპირისპირდა ბაგრატ IV-ს და ამ ბრძოლაში დაკარგა ქართლის ერისთავობა. XII საუკუნეში ქართლის ერისთავობა მიიღეს ორბელებმა, ხოლო, ორბელთა აჯანყების შემდეგ (1177) გიორგი III-მ ქართლის ერისთავობა გადასცა სურამელთა საგვარეულოს, რომელიც ამ ხელის მფლობელად ჩანს XIV საუკუნის დასაწყისამდე. ქართლის ერისთავის სახელო წყაროებში ჩანს XV საუკუნემდე.
X საუკუნის II ნახევარში აფხაზთა მეფეს ერისთავი ჰყავდა არა მარტო შიდა ქართლში, არამედ - ჯავახეთშიც: კუმურდოს 964 წარწერაში იხსენიება აფხაზთა მეფის ლეონის ერისთავი ზვიადი (როგორც ჩანს, მარუშიან II მარუშისძეთა საგვარეულოს წარმომადგენელი).
XI-XV საუკუნეებში (გაერთიანებულია საქართველოს სამეფოს არსებობის ხანაში) ერისთავები საქართველოს მეფის მოხელეები იყვნენ: განაგებდნენ სახელმწიფო-ადმინისტრაციულ ერთეულებს. საქართველოს სამეფოს მიწები დაყოფილი იყო სამ ნაწილად: სახელმწიფო, სასეფო საფეოდალო (საერო ფეოდალების და საეკლესიო-სამონასტრო). სახელმწიფო მიწებს განაგებდნენ ერისთავები, აგრეთვე მათდამი დაქვემდებარებული ხესიფლები (საერისთავოზე უფრო მცირე ადმინისტრაციული ერთეულების - ხევების გამგებლები) და ციხისთავები; სასეფო მიწეფს (სამეფო დომენს) განაგებდნენ მოურავები და მგეები. ყოფილი ქართველთა სამეფოს ტერიტორიაც (სამხრეთ-დასავლეთი საქართველო) ამ პერიოდში სამად გაიყო: ნაწილი დარჩა სამეფო დომენად, ნაწილი სამამულედ გადაეცა ფეოდალებს, ხოლო ნაწილზე შეიქმნა ახალი საერისთავოები. XI საუკუნეში წყაროების მიხედვით აქ ჩანან შავშეთის, არტანუჯის, ყველის, თუხარისა და კალმახის ერისთავები. საქართველოს ფეოდალური მონარქიის წარმოქმნის შემდეგ დიდმა ერისთავებმა, რომლებიც აქამდე ფაქტობრივად დამოუკიდებელი გამგებლები იყვნენ, მოისურვეს ძველი პრივილეგიების შენარჩუნება და გააჩაღეს ბრძოლა მეფის ცენტრალისტური პოლიტიკის წინააღმდეგ. ეს ბრძოლა დავით აღმაშანებლის დროს მეფის სასარგებლოდ წარიმართა. დავითმა ძლიერ შეასუსტა ერისთავობის ინსტიტუტი, დაამარცხა და გაანადგურა დიდი ერისთავები (ბაღვაშები, აბულეთისძეები...), შექმნა ცენტრალური საუწყებო გამგებლობის სისტემა, რომელსაც სათავეში ჩაუყენა მეფის თანაშემწე - ვეზირი. ამიერიდან საქართველოს ფეოდალურ მონარქიაში ადგილობრივი გამგებლობის სისტემას დაუპირისპირდა ცენტრალური საუწყებო გამგებლობა, საერისთავოებს - სავეზირო-საუხეუცესოები.
ერისთავობის სისტემამ არსებობა ძირითადად XV საუკუნეში დაასრულა. ამ პერიოდიდან სამხრეთ და დასავლეთ საქართველოში ერისთავები გადაიქცნენ მთავრებად (ოდიშის, სვანთა, აფხაზეთის, სამცხის) ან თავადებად, ხოლო აღმოსავლეთ საქართველოში - თავადებად ან მეფის მოურავებად (კახეთში). ზოგ ფეოდალს ისევე ჰქონდა ერისთავის წოდება, რომელიც უკვე გვარად იყო გადაქცეული (ქსნის, არაგვის ერისთავები), მაგრამ ფაქტობრივად ისინი თავადები იყვნენ და არა ერისთავები.
საქართველოს პოლიტიკური დაშლილობის ხანაში (XV-XVIII სს.) ზოგიერთმა მთავარმა თავის სამთავროში შექმნა ახალი საერისთავოები, რომელთა ერისთავები იყვნენ მოხელე-გამგებლები (მაგ., გურიის სამთავროში). ერისთავი სათავეში ედგა საერისთავოს პოლიტიკურ ორგანიზაციას. ის იყო, ერთი მხრით, საერისთავოს გამგებელი მოხელე, ხოლო მეორე მხრით, მემამულე-ფეოდალი. გარდა საგანმგელო სახელმწიფო ტერიტორიისა და საერისთავოსი, მას ჰქონდა თავისი საფეოდალოც. ერისთავი სათავეში ედგა საერისთავო ქვეყნის ფეოდალურ იერარქიას, ის იყო პატრონი-სიუზერენი, რომელსაც ექვემდებარებოდნენ ყმა-ვასალი აზნაურები, ერისთავი იყო უმაღლესი სამოქალაქო და სამხედრო ხელისუფალი საერისთავოში, საერისთავო ჯარის სარდალი. მას ჰქონდა სასამართლო ხელისუფლება, კრებდა სახელმწიფო გამოსაღებებს და საერისთავო გადასახადს („ხარკი საერისთავოჲ“ ან „საერისთავოჲ გამოვალი“). მისი მოხელეები განაგებდნენ საერისთავო ქვეყნის სხვადასხვა მხარეებს, მას ჰქონდა საკუთარი კარი, ხელისუფლების ინსიგნიები (დროშა, ბეჭედი, საყურე, განსაკუთრებული სამოსელი). ისევე, როგორც ყველა დიდ ფეოდალს, ერისთავებსაც ჰქონდათ საგვარეულო მონასტერი და თავისი ციხე-დარბაზი.
ერისთავად საგანგებო ცერემონიალით აკურთხებდნენ ხოლმე. ჩვენამდე მოღწეულია ერისთავების კურთხევის წესი (XIII საუკუნისა).
ლიტერატურა
კატეგორია:წოდებები კატეგორია:თანამდებობები ძველ საქართველოში
ნატალი კლიფორდ ბარნი
ნატალი კლიფორდ ბარნი (დ. 31 ოქტომბერი, 1876 – გ. 2 თებერვალი, 1972) — ამერიკელი სცენარისტი, პოეტი და ნოველისტი. რომელიც პარიზსი ცხოვრობდა როგორც ექსპატრიატი.
1900-იან წლებში საკუთარი სახელით გამოსცა ქალებისთვის მიძღვნილი სასიყვარულო პოემები, რაც სკანდალის საბაბი გახდა. მისი სიტყვებით ეს მამაკაცების ყურადღებისგან თავის დასაღწევად საუკეთესო საშუალება იყო. ის წერდა როგორც ინგლისურად ასევე ფრანგულად. საკთარ ნაშრომებში ის მხარს უჭერდა ფემინიზმს და პაციფიზმს. მონოგამიის წინააღმდეგი იყო და პარალელური ქონდა მოკლე და გრძელ ვადიანი ურთიერთობები. მათ შორის პოეტ რენე ვივიენთან, მოცეკვავე არმენ ოჰანიანთან და 50 წლიანი ურთიერთობა მხატვარ რომეინ ბრუკსთან. მისი ცხოვრება და სასიყვარულო ურთიერთობები ბევრი სხვა ნოველისტის ინსპირაციის წყარო გახდა, მათ შორის ფრანგული ბესტ-სელერი Idylle Saphique-ის და რედკლიფ ჰოლის The Well of Loneliness-ის (მარტოობის ჭა).
ცხოვრება
ბარნი 1876 წელს დეიტონში ალბერტ კლიფორდ და ელის პაიკ ბერნების ოჯახში დაიბადა. დედამისი იყო: ფრანგული, ნიდერლანდული და გერმანული წარმომავლობის, ხოლო მამა ინგლისელი, მდიდარი სარკინიგზო ვაგონების მწარმოებლის შვილი. დედამისის დიდი პაპა ებრაელი ჰყავდა.
როდესაც ხუთი წლის იყო ის მოხვდა ოსკარ უაილდი ლიტერატურულ ლექციაზე, რომელიც ლიტერატურაზე ატარებდა თავის სალექციო კურსს ამერიკაში. ამ შეხვედრაზე ოსკარმა ის მუხლზე დაისვა და პატარა ისორიას მოუყვა. შემდეგ დღეს მან დედამისთან ერთად ისეირნა სანაპიროზე, რამაც მნიშვნელოვანი გავლენა მოახდინა ელისიი შემდგომ ცხოვრებაზე. უაილდმა ელისი დაარწმუნა, რომ მიუხედავად ქმრის წინააღმდეგობისა ხელოვნებისთვის სერიოზულად მიქცია ყურადღება. მომავალში ის სწავლობდა კარლიუს-დურანთან და ჯეიმზ აბოტ მაკნილ უისლერთან. ელისის ბევრი ნამუშევარი დღეს ინახება სმითსონის ამერიკული ხელოვნების მუზეუმში.
როდესაც ათი წლის იყო მისი ოჯახი გადავიდა ვაშინგტონში სკოტ-ცირკლეს არეაში. როგორც მეამბოხე და ყველაზზე მდიდარი ოჯახის ქალიშვილი ხშირად ხვდებოდა ვაშინგტონის გაზეთებსი.
1889 წელს ფრანგი კურტიზანის ლიანა დე პუჟის პარიზის საცეკვაო დარბაზსი ნახვის შემდეგ მან თავი პაჟის ფორმაში ჩაცმულმა წარუდგინა და განუცხადა, რომ ის იყო საფოს მიერ გამოგზავნილი "სიყვარულის პაჟი". თავის მხრივ პუჟი იყო ერთ ერთი ყველაზე ცნობილი ქალი პარიზში. მათი ურთიერთობა გახდა 1901 წელს გამოცემული პუჟის ავტობიოგრაფიული გასაღებიანი რომანის  Idylle Saphique-ის ინსპირაცია. ეს წიგნი გახდა პარიზში დიდ განხილვის თემა და მის პირველ წელს სამოცჯერ გამოიცა. თავის მხრივ ბარნიმაც დაამატა ერთი თავი  Idylle Saphique-ს, სადაც აღწერა თუ როგორ იწვა თეტრში პუჟის ფეხებთან გამჭვირვალე ყუთში და უყურებდა სარა ბერნარის თამშს ჰამლეტში. მან ასევე დაწერა ეპისტოლარული რომანი Lettres à une Connue (წერილები ქალს რომელსაც ვიცნობდი). ნატალის გაუჭირდა გამომცემლის მოძებნა, თვითონ მოგვიანებით მას გულუბრყვილო და მოუხერხებელი უწოდა.
სქოლიო
კატეგორია:დაბადებული 1876 კატეგორია:გარდაცვლილი 1972 კატეგორია:ინგლისელი ამერიკელები კატეგორია:ფრანგი ამერიკელები კატეგორია:ამერიკელი დრამატურგები კატეგორია:ამერიკელი ქალი რომანისტები კატეგორია:ამერიკელი ქალი პოეტები კატეგორია:ფრანგი ქალი რომანისტები კატეგორია:ლგბტ დრამატურგები კატეგორია:XX საუკუნის ამერიკელი ქალები
დავით ბადრიძე
დავით გიორგის ძე ბადრიძე (დ. 4 აპრილი [ ძვ. სტ. 23 მარტი], 1899, ქუთაისი  ―    გ.   26 იანვარი, 1987, მოსკოვი),  ქართველი მომღერალი (ლირიკული ტენორი) და პედაგოგი. საქართველოს სახალხო არტისტი (1943).
ბიოგრაფია
1924 წელს დაამთავრა თსუ სამედიცინო ფაკულტეტი, 1926 თბილისის სახელმწიფო კონსერვატორია (ე. ვრონსკის კლასი). 1926–1934 თბილისის ზ. ფალიაშვილის სახელობის ოპერისა და ბალეტის თეატრის სოლისტი იყო (დებიუტი — ჰერცოგის პარტია ჯ. ვერდის „რიგოლეტოში“). 1934–1936 მღეროდა ეკატერინბურგის, 1936–1944 კვლავ თბილისის, 1944–1948 მოსკოვის დიდი თეატრის საოპერო სცენებზე; 1937 წლიდან სსრკ სახელმწიფო ფილარმონიის სოლისტი იყო. 1952 წლიდან ეწეოდა პედაგოგიურ მოღვაწეობას მოსკოვის გნესინების სახელობის მუსიკალურ-პედაგოგიურ ინსტიტუტში. 1957-1958, როგორც პედაგოგ-ვოკალისტი და კონსულტანტი, მივლინებული იყო კორეის სახალხო დემოკრატიულ რესპუბლიკასა (ფხენიანი) და ვიეტნამის დემოკრატიულ რესპუბლიკაში (ჰანოი), სადაც ბადრიძის ხელმძღვანელობით შეიქმნა ეროვნული საოპერო დასი და დაიდგა პ. ჩაიკოვსკის „ევგენი ონეგინი“ (პირველი საოპერო სპექტაკლი ვიეტნამში). 1962 წლიდან ბადრიძე თბილისის სახელმწიფო კონსერვატორიაში პედაგოგი იყო (1972 წლიდან პროფესორი). 1967-1970 მივლინებული იყო ეგვიპტეში, კაიროს კონსერვატორიაში, სადაც დიდი მუშაობა ჩაატარა ეროვნული ვოკალური ხელოვნების განვითარებისათვის.
ბადრიძეს ჰქონდა ლამაზი ტემბრის, სრული დიაპაზონის ხმა, მაღალი ვოკალურ-სცენური კულტურა. შესრულებული აქვს ქართული და კლასიკური საოპერო რეპერტუარის მრავალი წამყვანი პარტია, რომელთაგან აღსანიშნავია: მალხაზი ( ზ. ფალიაშვილის „დაისი“), მეურმე ( დ. არაყიშვილის „თქმულება შოთა რუსთაველზე“), ერეკლე ( ი. გოკიელის „პატარა კახი“), კოტე ( ვ. დოლიძის „ქეთო და კოტე“), ჰერცოგი და ალფრედი ( ჯ. ვერდის „რიგოლეტო“ და „ტრავიატა“), ფაუსტი ( შ. გუნოს „ფაუსტი“), ჯერალდი ( ლ. დელიბის „ჰოდმანის ზღაპრები“), ვერთერი ( ჟ. მასნეს „ვერთერი“), ლენსკი (პ. ჩაიკოვსკის „ევგენი ონეგინი“), სალოსი ( მ. მუსორგსკის „ბორის გოდუნოვი“) და სხვა. ეწეოდა საკონცერტო მოღვაწეობასაც, გამოდიოდა ყოფილ სსრკ ქალაქებში (უპირატესად ქართული რეპერტუარით). გადაღებულია კინოფილმში „ჯურღაის ფარი“ (ლეიტენანტი, ესპანელი სტუმარი, 1944, სტალინური პრემია).
რესურსები ინტერნეტში
კატეგორია:ქართველი პედაგოგები კატეგორია:ქართველი საოპერო მომღერლები კატეგორია:დაბადებული 4 აპრილი კატეგორია:დაბადებული 1899 კატეგორია:გარდაცვლილი 26 იანვარი კატეგორია:გარდაცვლილი 1987 კატეგორია:თბილისის სახელმწიფო კონსერვატორიის კურსდამთავრებულები კატეგორია:საქართველოს სსრ-ის სახალხო არტისტები კატეგორია:სტალინური პრემიის ლაურეატები
ბრუნეის ეკონომიკა
ბრუნეის ეკონომიკა უცხოური და ადგილობრივი საწარმოების, სამავრობო რეგულაციებისა დაკეთილდღეობის სახელმწიფოს მახასიათებლების და სოფლის ტრადიციების ნაზავს წარმოადგენს. ქვეყნის ეკონომიკის წამყვანი დარგი ნავთობისა და ბუნებრივი აირის მრეწველობაა, რომელზეც მთლიანი შიდა პროდუქტის ნახევარზე მეტი მოდის. ერთ სულ მოსახლეზე მთლიანი შიდა პროდუქტის მაჩვნებელი მაღალია. სამედიცინო მომსახურებას მთავრობა უზრუნველყოფს, რომელიც სურსათისა და საცხოვრებლის სუბსიდირებასაც ახდენს.
ბრუნეი ნავთობის მესამე უმსხვილესი მწარმოებელია სამხრეთ-აღმოსავლეთ აზიაში. ქვეყანა საშუალოდ ყოველდღიურად 180 000 ბარელ ნავთობს მოიპოვებს. მსოფლიო მასშტაბით ბრუნეი მეცხრე ადგილზეა გათხევადებული ბუნებრივი აირის წარმოების მხრივ.
მაკროეკონომიკური მაჩვენებლები
ქვემოთ მოცემულ ცხრილში კატარის მთავარი მაკროეკონომიკური ინდიკატორები 1980–2017 წლებში.
ნავთობისა და ბუნებრივი აირის მრეწველობა
2015 წლისთვის ბრუნეის ნავთობისა და ბუნებრივი აირის დადასტურებული რეზერვები 2035 წლამდეა საკმარისი. ღრმა წყლის მოპოვებითი სამუშაობის შედეგად ახალი რეზერვებიც შეიძლება აღმოაჩინონ, თუმცა მატი მოპოვება ძალიან ძვირი იქნება. მთავრობამ ეკონომიკის გამრავალფეროვნება სცადა, თუმცა პროექტი ნაკლებად წარმატებული აღმოჩნდა. ბრუნეის ეკონომიკის წამყვან სექტორად კვლავ ნავთობისა და ბუნებრივი აირის წარმოება რჩება. სხვა დარგებს შორისაა სოფლის მეურნეობა, სატყეო საქმე, თევზჭერა და საბანკო საქმე.
2015 წელს ბრუნეიმ მისი ეკონომიკური რეცესიის მესამე წელი გამოაცხადა და სამხრეთ-აღმოსავლეთ აზიის ქვეყნების ასოციაციის პირველი ქვეყანა იყო, რომელმაც ეს გააკეთა. ეკონომიკური რეცესიის გამომწვევი მიზეზი ნავთობზე ფასების დაცემა, წარმოებიც შემცირება და ნავთობის მომპოვებელ მთავარ ცენტრებში მიმდინარე სამუშაოები იყო.
2020 წელს ბრუნეიში წარმოებული ელექტროენერგიის 99%-ზე მეტი წიაღისეულ საწვავზე მოდიოდა, ხოლო განახლებადი ენერგიის წილი 1%-ზე ნაკლები იყო. ბრუნეის ეკონომიკის გამრავალფეროვნების ფარგლებში წიაღისეული საწვავიდან განახლებად ენერგიაზე გადასვლაა რეკომენდებული.
ნავთობქიმიური მრეწველობა
ქვეყნის დასავლეთ ნაწილში, მუქიმ-ლიანგში მნიშვნელოვანი განვითარების პროცესი მიმდინარეობს. დაარსდა SPARK, რომელიც 271 ჰექტარის სიდიდის მსოფლიო კლასის ნავთობქიმიური ჰაბის ფუნქციას ითავსებს. SPARK-ში პირველი მთავარი ინვესტიცია 450 მილიონი ამერიკული დოლარია, რომელიც ბრუნეის მეთანოლის კომპანიამ დააბანდა. რეაქტორი ყოველდღიურად 2 500 ტონა მეთანოლის წარმოების შესაძლებლობას იძლევა. სადგური ოფიციალურად გაიხსნა 2010 წლის 25 მაისს ბრუნეის სულთნის, ჰასანალ ბოლქიაჰის მიერ.
სტატისტიკა
მსოფლიო ეკონომიკური ფორუმის გლობალური კონკურენტუნარიანობის 2018 წლის ანგარიშის მიხედვით, ბრუნეის მსოფლიოს 140 სახელმწიფოს შორის 62-ე ადგილი ეკავა, ხოლო 2019 წლის ანგარიშის მიხედვით მსოფლიოს 141 სახელმწიფოს შორის 56-ე ადგილი უკავია. მსოფლიო ეკონომიკური ფორუმის 2019 წლის მონაცემებით, ქვეყნის მთლიანი შიდა პროდუქტი ერთ სულ მოსახლეზე 32 413.9 ამერიკულ დოლარს შეადგენს. ქვეყნის მშპ მსოფლიოს მშპ-ის 0.03%-ია. ათწლიანი საშუალო წლიური მთლიანი შიდა პროდუქტის ზრდის მაჩვენებელი 0.1%-ის ტოლია. უმუშევრობის დონე 9.2%-ია, გლობალური გენდერული სხვაობის ინდექსი - 0.7, ხოლო განახლებადი ენერგიის მოხმარების წილი 0-ის ტოლია. ინსტიტუტების მაჩვენებლებით ბრუნეი 50-ე ადგილზეა: უსაფრთხოების დონით ქვეყანას 33-ე ადგილი უკავია, სოციალური კაპიტალის დონით ― მე-40, ჩეკებისა და ბალანსების დონით ― 118-ე, საჯარო სექტორის საქმიანობით ― 77-ე, გამჭვირვალობით ― 29-ე, საკუთრების უფლებებით ― 58-ე, კორპორატიული მმართველობით ― 61-ე, მთავრობის სამომავლო ორიენტაციით ― 64-ე. ინფრასტრუქტურის მაჩვენებლებით, ბრუნეის მსოფლიოს 141 სახელმწიფოს შორის 58-ე ადგილი უკავია: სატრანსპორტო ინფრასტრუქტურის მიხედვით ― 77-ე, ხოლო კომუნალური ინსფრასტრუქტურით ― 45-ე. საინფორმაციო და საკომუნიკაციო ტექნოლოგიების ათვისების მიხედვით ბრუნეი 26-ე ადგილზეა. ქვეყანა მაკროეკონომიკურად არც თუ ისე სტაბილურია, 87-ე ადგილზეა: ინფლაციის დონე 0-ის ტოლია, ხოლო ვალების დინამიკის ინდექსი 49.9-ს უტოლდება. სასაქონლო ბაზრის მიხედვით ბრუნეი 37-ე ადგილზეა: შიდა კონკურენციით 81-ე ადგილს იკავებს, ხოლო ვაჭრობის ღიაობით ― მე-8-ს; შრომის ბაზრის მიხედვით ― 30-ე ადგილზე: მოქნილობის ინდექსით 27-ე ადგილს იკავებს, ხოლო მერიტოკრატიისა და ინიციატივების მხარდაჭერით ― 38-ს. ბრუნეიში არც თუ ისე კარგადაა განვითარებული საფინანსო სისტემა (98-ე ადგილი): სიღრმით 102-ე, ხოლო სტაბილურობით 73-ე ადგილზეა. ბაზრის ზომით ქვეყანა 116-ე ადგილს იკავებს. ბრუნეიში განვითარებულია ბიზნესის დინამიკის მაჩვენებლები (62-ე ადგილი): ადმინისტრაციული მოთხოვნილებებით 51-ე ადგილს იკავებს, ხოლო სამეწარმეო კულტურით ― 91-ს.
სქოლიო
კატეგორია:ბრუნეის ეკონომიკა
ეფსილონი (ასო)
ვიკიფორმულები
ბერძნული ასო „ეფსილონი“ მათემატიკურ ფორმულებში იწერება შემდეგი თეგებით;
Dolichoderus imitator
Dolichoderus imitator — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Cataglyphis kurdistanicus
სქოლიო
კატეგორია:Cataglyphis
ბოროვანი
ბოროვანი (Борован) — სოფელი ბულგარეთში. 2010 წლის მონაცემებით მოსახლეობა შეადგენს 2627 კაცს.
Dolichoderus indrapurensis
Dolichoderus indrapurensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
NGC 385
NGC 385 — გალაქტიკა თევზების თანავარსკვლავედში. აღმოჩენის თარიღია 1850 წლის 4 ნოემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
პილოინსი (რიუ-გრანდი-დუ-ნორტი)
პილოინსი (Pilões) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 265 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ პაუ-დუს-ფერუსის შემადგენლობაში.
2010 წლის მონაცემებით, მოსახლეობა 3 453 ადამიანს შეადგენდა, მოსახლეობის სიმჭიდროვე 41.76 კმ²-ზე. ფართობი 82 690 კმ²-ია.
ალმოში (უნგრეთი)
ალმოში  (დ. დაახ. 820 — გ. დაახ. 895) — მადიარების პირველი დიდი თავადი (854 – 895 წწ.). The Gesta Hungarorum-ში ("უნგრელთა საქმეები") წერია, რომ მამამისი იყო იდეკი, ხოლო Chronicon Pictum-ში მამამისად მოხსენიებულია ელოდი (იდეკის შვილი); დედამისი იყო ემესე.
დაბადება
შუა საუკუნეების ქრონიკებში მისი დაბადება შემდგნაირადაა აღწერილი:
„მასზე ორსულ დედამისს ჰქონდა ხილვა ტურულზე, რომელიც მის თავზე დაფრინავდა, ხოლო შემდგომ მისგან წამოვიდა ბევრი დიდებული მეფე, რომლებიც აფართოვებდნენ თავის სამფლობელოს.“
სქოლიო
კატეგორია:უნგრეთის მმართველები
ვილკას-უამანის პროვინცია
250პქ|მინი|მარჯვნივ|ვილკას-უამანის პროვინციის მდებარეობა აიაკუჩოს რეგიონში ვილკას-უამანი — პროვინცია აიაკუჩოს რეგიონის აღმოსავლეთ ნაწილში, პერუში. პროვინციის დედაქალაქია ვილკასუამანი. ფართობი შეადგენს 1 178,16 კმ²-ს, მოსახლეობა — 33 661 ადამიანს.
პროვინციას ჩრდილოეთიდან ესაზღვრება უამანგას პროვინცია, აღმოსავლეთიდან აპურიმაკის რეგიონი, სამხრეთიდან სუკრეს პროვინცია, ხოლო დასავლეთიდან — კანგალიოს პროვინცია და ვიკტორ–ფახარდოს პროვინცია.
პროვინცია იყოფა რვა რაიონად.
რესურსები ინტერნეტში
კატეგორია:აიაკუჩოს რეგიონის პროვინციები
ალპების პრეისტორიული ნამოსახლარები
პრეისტორიული ნამოსახლარები ალპებში — ოჩფეხებზე შემდგარი საცხოვრებლების სერია ალპებში, რომლებიც ძვ. წ. 5000 — 500 წლებში აშენდა ტბების, მდინარეებისა და ჭაობების ნაპირებზე. სულ არსებული 111 ძეგლი, რომლებიც მიმოფანტულია ავსტრიაში (5 ძეგლი), საფრანგეთში (11), გერმანიაში (18), იტალიაში (19), სლოვენიასა (2) და შვეიცარიაში (56) 2011 წელს იუნესკომ მსოფლიო მემკვიდრეობის ძეგლთა სიაში შეიტანა.
გათხრების შედეგად, რაც მხოლოდ რამდენიმე ძეგლზე ჩატარდა, აღმოაჩინეს მტკიცებულებები, რომელებიც ადასტურებენ ალპური ევროპის დასახლებულობას ნეოლითისა და ბრინჯაოს ხანის პერიოდებში და ურთიერთქმედებას მათს გარემოსთან. როგორც იუნესკო აღნიშნავს, დასახლებები უნიკალური და განსაკუთრებული, საუკეთესოდ შემონახული კულტურული და მდიდარი არქეოლოგიური ძეგლებია, რომლებიც წარმოადგენენ ერთ-ერთ უმნიშვნელოვანეს წყაროს რეგიონის ადრეული აგრარული საზოგადოებების შესწავლისას.
სქოლიო
კატეგორია:ალპები კატეგორია:მსოფლიო მემკვიდრეობის ძეგლები ავსტრიაში კატეგორია:მსოფლიო მემკვიდრეობის ძეგლები საფრანგეთში კატეგორია:მსოფლიო მემკვიდრეობის ძეგლები გერმანიაში კატეგორია:მსოფლიო მემკვიდრეობის ძეგლები იტალიაში კატეგორია:მსოფლიო მემკვიდრეობის ძეგლები სლოვენიაში კატეგორია:მსოფლიო მემკვიდრეობის ძეგლები შვეიცარიაში
სტეფანე სანანოისძე ჭყონდიდელი
სტეფანე სანანოისძე ჭყონდიდელი — X საუკუნის მეორე ნახევრის ქართველი მწერალი, ჰიმნოგრაფი, მთარგმნელი, სასულიერო  მოღვაწე (ჭყონდიდის ეპისკოპოსი). პირველად მოხსენიებულია მიქაელ მოდრეკილის იადგარში (978-988).
შემოქმედება
ეფრემ მცირის ცნობით, სტეფანე სანანოისძე ჭყონდიდელს სიმეონ ლოგოთეტის მეტაფრასებიდან უთარგმნია საკითხავი დაუჯდომელთა და თეოქთისტე ლეზველის ცხოვრება. სტეფანე სანანოისძე ჭყონდიდელს მიაწერენ მიქაელ მოდრეკილის კრებულში შესულ ორ საგალობელს: „ნათლისმიღებისა და წმიდისა მოწამისა ჰაბოისანი“ და სტეფენე პირველმოწამის საგალობელს სტიქარონითურთ. უკანასკნელმა ძიებამ (ლ. ჯღამაია) გაარკვია, რომ სტეფანე პირველმოწამის საგალობელი თარგმნილია ბერძნულიდან თვით სტეფანე სანანოიძის მიერ. მასვე ეკუთვნის აბოსადმი მიძღვნილი ორიგინალური ჰიმნი და სტეფანე პირველმოწამისადმი მიძღვნილი საგალობლის თარგმანი.
სტეფანე სანანოისძე ჭყონდიდელს აბოსადმი მიძღვნილ საგალობელში ეყდნობა აბოს წამების იოანე საბანისძისეულ ტექსტს. ავტორი ყურადღებას აქცევს აბოს სულიერი ბიოგრაფიის დეტალებს და მათი წარმოჩენით წმინდანის დასრულებულ სახელ ქმნის. საგალობლის დახვეწილი პოეტური ფორმა, ლაკონიური და გამომსახველი სიტყვა საფუძველს გვაძლევს სტეფანე სანანოისძე ჭყონდიდელი ამოვუყენოთ თავისი დროის ბრწყინვალე ჰიმნოგრაფებს.
პავლე ინგოროყვა სტეფანე სანანოისძე ჭყონდიდელს დასავლეთ საქართველოს ჰიმნოგრაფიული სკოლის წარმომადგენლად მიიჩნევს. ძველი ქართული მწერლობის ისტორიაში სტეფანე სანანოისძე ჭყონდიდელთან ერთად მოიხსენიება დავით ტბელი (როგორც ჩანს, ისინითანამედროვენი იყვნენ). რუის-ურბნისის ძეგლისწერაც ამ ორ სახელს ერთად მოიხსენიებს.
რესურსები ინტერნეტში
კატეგორია:ქართველი ჰიმნოგრაფები კატეგორია:ქართველი ეპისკოპოსები
აპოლოგია
აპოლოგია (დაცვა, გამართლება, გამოსარჩლება) — სასულიერო ლიტერატურის დარგი, რომელიც მიზნად ისახავდა რელიგიის, ვისიმე ან რისიმე დაცვას, გამართლებას, გამოსარჩლებას (ზეპირად ან წერილობით). სიტყვა „აპოლოგია“ ხშირად იხმარება წინასწარგანზრახული დაცვის, გადაჭარბებული შექების, განდიდების მნიშვნელობით.
აპოლოგეტი იყო პიროვნება, ვინც იცავდა რელიგიურ დებულებებს ზეპირად თუ წერილობით. ასე წარმოიშვა აპოლოგეტური ლიტერატურა.
კატეგორია:რიტორიკა კატეგორია:თეოლოგია კატეგორია:ქრისტიანული ლიტერატურა
ვრაპჩიშტე
ვრაპჩიშტე (Врапчиште) — სოფელი მაკედონიაში, ვრაპჩიშტეს თემის ადმინისტრაციული ცენტრი (პოლოგის რეგიონი). სოფლის მოსახლეობა შეადგენს 4874 ადამიანს (2002 წლის აღწერის მონაცემები ).
სქოლიო
კატეგორია:ვრაპჩიშტეს თემის სოფლები
მულანი (1998 წლის ფილმი)
გამოსული დისნეის რენესანსის პერიოდში, მულანი არის პირველი სამი ფილმიდან, რომელიც Disney-MGM Studios-ში, ორლანდოში შეიქმნა. მასზე მუშაობა 1994 წელს დაიწყეს, როდესაც ჩინეთში ჩავიდა რამდენიმე ხელმძღვანელი მხატვარი, რათა მიეღო შთაგონებები. კრიტიკოსებმა და მაყურებლებმა მულანი დადებითად მიიღეს. მისმა შემოსავალმა მსოფლიო მასშტაბით 304 მილიონი აშშ დოლარი შეადგინა, ფილმს მოუტანა ნომინაციები ოქროს გლობუსზე და ოსკარზე, აგრეთვე რამდენიმე „ენის“ ჯილდო (მათ შორის — საუკეთესო სრულმეტრაჟიანი ანიმაციური ფილმის კატეგორიაში). 2004 წელს პირდაპირ ვიდეოზე გამოვიდა მისი გაგრძელება, „მულანი II“.
მულანის მხატვრული ფილმის სახით ადაპტირებული ვერსია გამოვიდა 2018 წლის 2 ნოემბერს, აშშ-ში.
რესურსები ინტერნეტში
კატეგორია:1998 წლის ფილმები კატეგორია:1998 წლის ანიმაციური ფილმები კატეგორია:უოლტ დისნეის სტუდიების ანიმაციური ფილმები კატეგორია:ამერიკული ანიმაციური ფილმები კატეგორია:Walt Disney Pictures-ის ფილმები
ძეტა (ასო)
ვიკიფორმულები
ბერძნული ასო „ძეტა“ მათემატიკურ ფორმულებში იწერება შემდეგი თეგებით;
Cataglyphis karakalensis
Cataglyphis karakalensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Dolichoderus inermis
Dolichoderus inermis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მსოფლიო რაგბის 20-წლამდელთა მსოფლიო ჩემპიონატი
მსოფლიო რაგბის 20-წლამდელთა მსოფლიო ჩემპიონატი — რაგბის პირველი დონის საერთაშორისო ტურნირი. შეჯიბრის ორგანიზატორი არის მსოფლიო რაგბი (World Rugby), და მონაწილეობას იღებს 12 ქვეყნის ახალგაზრდული ნაკრები რომელთა ასაკიც არის 20 წლამდე. პირველი ტურნირი ჩატარდა 2008 წელს უელსში და მისი გამარჯვებული გახდა ახალი ზელანდიის ნაკრები გუნდი.
სანაკრებო რეკორდები
კატეგორია:მსოფლიო რაგბის 20-წლამდელთა მსოფლიო ჩემპიონატი კატეგორია:World Rugby-ის შეჯიბრებები კატეგორია:IRB-ის ოცწლამდელთა შეჯიბრებები
კონდაკი
კონდაკი (ანუ იერატიკონი, ჟამისწირვის წიგნი) — ლიტურგიკული წიგნი, რომელშიც წარმოდგენილია წირვის წესი. წირვის რამდენიმე რედაქცია არსებობდა ქრისტიანულ ლიტურგიაში. ერთ-ერთი იყო მოციქულთა ლიტურგია — აღმოსავლეთის ეკლესიაში მიღებული და გავრცელებული, მეორე — კონსტანტინოპოლური/ბიზანტიური (ბასილი დიდისა და იოანე ოქროპირისა). ჩვენში ორივე რედაქცია იყო თარგმნილი. X საუკუნემდე უფრო იაკობის ლიტურგია იყო ხმარებაში, ქართველები XI საუკუნიდან ბიზანტიურ ლიტურგიაზე გადავიდნენ.
რესურსები ინტერნეტში
კატეგორია:ლიტურგიკა კატეგორია:ქრისტიანული ლიტერატურა
ირაკლი ბათიაშვილი (ენტომოლოგი)
ირაკლი დიმიტრის ძე ბათიაშვილი (დ.   31 ოქტომბერი [ ძვ. სტ. 18 ოქტომბერი], 1902, თბილისი ― გ. 16 მარტი, 1982, იქვე) — ქართველი ენტომოლოგი. ბიოლოგიის მეცნიერებათა დოქტორი, პროფესორი (1940), საქართველოს მეცნიერებათა დამსახურებული მოღვაწე (1961).
1925 წელს დაამთავრა თსუ აგრონომიის ფაკულტეტი. 1931 წლიდან მუშაობდა საქართველოს სასოფლო-სამეურნეო ინსტიტუტში სხვადასხვა თანამდებობაზე. 1945 წლიდან ენტომოლოგიის კათედრის გამგე იყო; 1950–1958 წლებში ინსტიტუტის პრორექტორი სასწავლო ნაწილში. ბათიაშვილმა გამოიკვლია უმთავრესად სუბტროპიკული კულტურების და კონტინენტური ხეხილის მავნე ენტომოფაუნა და მისი მთავარი სახეობების ბიოეკოლოგია. თანაავტორია ენტომოლოგიის სახელმძღვანელოსი. ბათიაშვილი იყო საქართველოს ენტომოლოგიის საზოგადოების თავმჯდომარე (1968). დაჯილდოებულია სამი შრომის წითელი დროშის ორდენითა და მედლებით.
ლიტერატურა
კატეგორია:ქართველი აგრონომები კატეგორია:შრომის წითელი დროშის ორდენის კავალრები კატეგორია:დაბადებული 31 ოქტომბერი კატეგორია:დაბადებული 1902 კატეგორია:გარდაცვლილი 16 მარტი კატეგორია:გარდაცვლილი 1982
ვიქტორ-ფახარდოს პროვინცია
200პქ|მინი|მარჯვნივ|ვიკტორ-ფახარდოს პროვინციის მდებარეობა აიაკუჩოს რეგიონში ვიქტორ-ფახარდო — აიაკუჩოს რეგიონის პროვინცია პერუში. პროვინციის დედაქალაქია უანკაპი. ფართობი შეადგენს 2 260,19 კმ²-ს, მოსახლეობა — 27 919 ადამიანს.
პროვინციას ესაზღვრება:
პროვინცია იყოფა თორმეტ რაიონად.
რესურსები ინტერნეტში
კატეგორია:აიაკუჩოს რეგიონის პროვინციები
კურაიშები
კურაიშები — არაბული ტომი, რომელიც შეადგენს მექის ძირითად მოსახლეობას. შედგება 10 გვარისაგან; ყველაზე ცნობილი გვარი ომაია, რომლის მონათმფლობელთა და ვაჭარ-მევახშეთა ზედაფენა ბატონობდა მექაში წინაისლამურ პერიოდში, და ჰამიში, რომელსაც ეკუთვნოდა მაჰმადი. კურაიშების ტომიდან წარმოსდგა ომაიანთა, აბასიანთა და მექის შერიფების დინასტიები. უახლეს პერიოდში კურაიშებს უკავშირებენ თავის წარმომავლობას ჰაშიმიდების დინასტიის (გაბატონებული დინასტია იორდანიაში, 1958 წლამდე ერაყშიც) გამგებლები.
რესურსები ინტერნეტში
კატეგორია:აზიის ხალხები
ჩელოპეკი
ჩელოპეკი (Челопек) — სოფელი ბულგარეთში. 2010 წლის მონაცემებით მოსახლეობა შეადგენს 511 კაცს.
ჟელინო
ჟელინო (Желино) — სოფელი მაკედონიაში, ჟელინოს თემის ადმინისტრაციული ცენტრი (პოლოგის რეგიონი). სოფლის მოსახლეობა შეადგენს 4110 ადამიანს (2002 წლის აღწერის მონაცემები ).
სქოლიო
კატეგორია:ჟელინოს თემის სოფლები
NGC 386
NGC 386 — გალაქტიკა თევზების თანავარსკვლავედში. აღმოჩენის თარიღია 1850 წლის 4 ნოემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
Cataglyphis italicus
Cataglyphis italicus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
შანი
შანი, შავანა — მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს აღმოსავლეთ კავკასიონზე. შავანის ქედის უმაღლესი წერტილი. სიმაღლე ზღვის დონიდან 4491 მ და ამრიგად აღმოსავლეთ კავკასიონის მეორე მწვერვალს წარმოადგენს სიმაღლის მიხედვით. აგებულია ქვედაიურული თიხაფიქლებით. გაწოლილია სტეფანწმინდის აღმოსავლეთით. კალთებზე ვრცელდება მდინარე თერგის შენაკადის — ხდის ვიწრო ხეობა.
ლიტერატურა
კატეგორია:მცხეთა-მთიანეთის მხარის მთები
ლოკალური ფერი
ლოკალური ფერი, ლიტერატურული ხერხია და გამოიხატება ამა თუ იმ ეპოქის, ქვეყნის, რეგიონის განსაკუთრებული ნიშნების, ენობრივი ნიუანსების დეტალური და მხატვრული წარმოსახვით. განსაკუთრებით პოპულარული იყო XIX საუკუნეში, კერძოდ კი რომანტიკულ ლიტერატურაში. ლოკალური ფერის გამოყენების საუკეთესო ნიმუშებია მარკ ტვენის ტომ სოიერი და ჰეკლბერი ფინის თავგადასავალი.
ლიტერატურა
კატეგორია:ლიტერატურული ტერმინები
Dolichoderus inpai
Dolichoderus inpai — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ეტა (ასო)
ვიკიფორმულები
ბერძნული ასო „ეტა“ მათემატიკურ ფორმულებში იწერება შემდეგი თეგებით;
პორტალეგრი (რიუ-გრანდი-დუ-ნორტი)
პორტალეგრი (Portalegre) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 650 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ პაუ-დუს-ფერუსის შემადგენლობაში.
2010 წლის მონაცემებით, მოსახლეობა 7 320 ადამიანს შეადგენდა, მოსახლეობის სიმჭიდროვე 66.51 კმ²-ზე. ფართობი 110 054 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
Cataglyphis isis
Cataglyphis isis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
ჩირენი
ჩირენი (Чирен) — სოფელი ბულგარეთში. 2010 წლის მონაცემებით მოსახლეობა შეადგენს 895 კაცს.
კატეგორია:ბულგარეთის სოფლები